### **Ehituse töövõtulepingu nr ET 17/75 muudatuskokkulepe nr 2**

……..2018. a.

Käesoleva Lepingu pooled

**Tellija**:

Nimi: **Tartu Linnavalitsus, linnavarade osakond**

Registrikood: 75006546

Aadress, postiindeks: Küüni 1, 51004 Tartu

Tellija esindaja: Linnavarade osakonna juhataja Kunnar Jürgenson

**Töövõtja:**

Ettevõtja nimi: **Embach Ehitus OÜ**

Äriregistrikood: 12802319

Aadress, postiindeks: Turu tn 34, Tartu linn, Tartu maakond, 51014

Kontakttelefon, e-post: tel 730 0020, e-post embach@embach.ee

Töövõtja esindaja: juhatuse esimees Andres Salusaar

lähtudes sellest, et:

- Lepingu täitmise käigus on ilmnenud vajadus täiendavate ehitustööde teostamiseks, arvestades Lepingu eemärki ja selline vajadus on tingitud lammutustööde järgselt selgunud ettenägematutest asjaoludest ning ehitusprojektis esinenud puudustest;

- Töövõtja on esitanud selliste tööde teostamiseks hinnapakkumised kogumaksumusega 169 540,60 eurot koos km-ga;

- riigihangete seaduse § 123 lg 1 p 1 annab hankijale õiguse sõlmitud hankelepingut muuta uut riigihanget korraldamata, kui hankelepingu üldist olemust ei muudeta ning muudatuse väärtus ei ületa 15 protsenti ehitustööde hankelepingu algsest maksumusest;

ning

eesmärgiga reguleerida Poolte vahel Lepingust tulenevalt tekkivaid õigussuhteid, lepivad heas usus kokku alljärgnevas Lepingu muutmises:

1. Muuta Lepingu punkti 1.5.1. ja sõnastada see järgmiselt:

"Ehitustööde üldmaksumuseks on **6 497 013,47 (kuus miljonit nelisada üheksakümmend seitse tuhat kolmteist eurot ja nelikümmend seitse senti).** Nimetatud üldmaksumus sisaldab endas Töövõtja ja võimalike alltöövõtjate kõik kulutused Ehitus- ja muude tööde teostamisel Lepingu raames. Nimetatud hind sisaldab käibemaksu. Lepingu hind ilma käibemaksuta on 5 414 177,89 (viis miljonit nelisada neliteist tuhat ükssada seitsekümmend seitse eurot ja kaheksakümmend üheksa senti). Lepingu hind ei ole seatud sõltuvusse inflatsioonist või muudest teguritest ning seega Lepingu kehtivuse tähtaja jooksul korrigeerimisele ei kuulu.".

2. Käesolev Muudatuskokkulepe on Lepingu lahutamatuks lisaks. Kokkuleppes on kasutatud mõisteid ja lühendeid Lepingus defineeritud tähenduses, välja arvatud juhul, kui Kokkuleppest tuleneb teisiti.

3. Muudatuskokkuleppes mittekäsitletud Lepingu punktid jäävad muutmata kujul kehtima.

4. Muudatuskokkuleppele rakenduvad kõik Lepingu tingimused.

5. Muudatuskokkulepe jõustub alates sellest allkirjastamisest.

Lisa 1. Tööde nimekiri.